CELEX: 32016D2118
Language: et
Date: 2016-10-28 00:00:00
Title: Nõukogu otsus (EL) 2016/2118, 28. oktoober 2016, ühelt poolt Euroopa Liidu ja selle liikmesriikide ning teiselt poolt Kanada vahelise strateegilise partnerluse lepingu liidu nimel allkirjastamise ja selle ajutise kohaldamise kohta

3.12.2016   
            
            
               ET
            
            
               Euroopa Liidu Teataja
            
            
               L 329/43
            
         NÕUKOGU OTSUS (EL) 2016/2118,
   28. oktoober 2016,
   ühelt poolt Euroopa Liidu ja selle liikmesriikide ning teiselt poolt Kanada vahelise strateegilise partnerluse lepingu liidu nimel allkirjastamise ja selle ajutise kohaldamise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 1 ja artiklit 37,
   võttes arvesse Euroopa Liidu toimimise lepingut, eriti selle artikli 212 lõiget 1 koostoimes artikli 218 lõikega 5 ja artikli 218 lõike 8 teise lõiguga,
   võttes arvesse Euroopa Komisjoni ning liidu välisasjade ja julgeolekupoliitika kõrge esindaja ühist ettepanekut
   ning arvestades järgmist:
   
               (1)
            
            
               8. detsembril 2010 andis nõukogu komisjonile ja kõrgele esindajale loa alustada Kanadaga raamlepingut käsitlevaid läbirääkimisi, et asendada 1996. aasta ühine poliitiline deklaratsioon ELi-Kanada suhete kohta.
            
         
               (2)
            
            
               Võttes arvesse lepinguosaliste tihedaid ajaloolisi suhteid ja üha tihenevaid sidemeid ning nende soovi oma suhteid sihikindlal ja innovatiivsel viisil veelgi tugevdada ja laiendada, viidi ühelt poolt Euroopa Liidu ja selle liikmesriikide ning teiselt poolt Kanada vahelist strateegilise partnerluse lepingut (edaspidi „leping“) käsitlevad läbirääkimised edukalt lõpule ja leping parafeeriti 8. septembril 2014 Ottawas.
            
         
               (3)
            
            
               Lepingu artikliga 30 nähakse ette lepingu ajutine kohaldamine enne selle jõustumist.
            
         
               (4)
            
            
               Leping tuleks liidu nimel allkirjastada. Lepingut tuleks kooskõlas selle artikliga 30 osaliselt ajutiselt kohaldada kuni selle sõlmimiseks vajalike menetluste lõpuleviimiseni.
            
         
               (5)
            
            
               Lepingu liidu nimel allkirjastamine ja lepingu osade ajutine kohaldamine ei piira aluslepingute kohast pädevuste jaotust liidu ja selle liikmesriikide vahel,
            
         ON VASTU VÕTNUD KÄESOLEVA OTSUSE:
   Artikkel 1
   1.   Ühelt poolt Euroopa Liidu ja selle liikmesriikide ning teiselt poolt Kanada vahelise strateegilise partnerluse lepingu liidu nimel allkirjastamiseks antakse luba, eeldusel et nimetatud leping sõlmitakse.
   2.   Lepingu tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
   Artikkel 3
   1.   Kuni lepingu jõustumiseni kooskõlas selle artikliga 30 ja kui lepinguosalised on edastanud kõnealuses artiklis sätestatud teated, kohaldatakse liidu ja Kanada vahel lepingu järgmisi osi ajutiselt, ent üksnes ulatuses, milles need käsitlevad liidu pädevusse kuuluvaid küsimusi, sealhulgas küsimusi, mis kuuluvad liidu pädevusse määratleda ja rakendada ühist välis- ja julgeolekupoliitikat:
   
               a)
            
            
               I jaotis: artikkel 1;
            
         
               b)
            
            
               II jaotis: artikkel 2;
            
         
               c)
            
            
               III jaotis: artikli 4 lõige 1, artikkel 5 ja artikli 7 punkt b;
            
         
               d)
            
            
               IV jaotis:
               
                           —
                        
                        
                           artikkel 9, artikli 10 lõiked 2 ja 3, artikli 12 lõiked 4, 5 ja 10, artiklid 14, 15, 16 ja 17;
                        
                     
                           —
                        
                        
                           artikli 12 lõiked 6, 7, 8 ja 9 ning artikkel 13 üksnes küsimustes, mille puhul liit on oma pädevust juba liidu siseselt teostanud;
                        
                     
         
               e)
            
            
               V jaotis: artikli 23 lõige 2;
            
         
               f)
            
            
               VI jaotis: artiklid 26, 27 ja 28;
            
         
               g)
            
            
               VII jaotis: artiklid 29, 30, 31, 32, 33 ja 34 niivõrd, kuivõrd nende sätete eesmärk piirdub lepingu ajutise kohaldamise tagamisega.
            
         2.   Nõukogu peasekretariaat avaldab lepingu ajutise kohaldamise alguskuupäeva Euroopa Liidu Teatajas.
   Artikkel 4
   Käesolev otsus jõustub järgmisel päeval pärast selle vastuvõtmist.
   
      Brüssel, 28. oktoober 2016
      
         
            Nõukogu nimel
         
         
            eesistuja
         
         M. LAJČÁK